5000 kroner. Så meget kan det komme til at koste dig, hvis du fra og med i morgen kører rundt som selvstændig erhvervsdrivende i en gul-pladebil uden firmaets CVR-nummer og navn på køretøjet. Fra i morgen er det lovpligtig med mærkning. Loven trådte formelt i kraft den 1. januar i år, men SKAT har i årets første måneder givet de erhvervsdrivende løbepas til at komme ajour med de nye regler. Men fra og med i morgen bliver bødeblokken altså fundet frem, hvis ikke der er orden i sagerne. Ifølge epn.dk skønner SKAT at mellem 10 og 20 procent af varebilerne mangler CV-nummeret. I tørre tal svarer det til op imod 50.000 biler.

Opsummering:
Hvis du som selvstændig erhvervsdrivende endnu ikke har fået CVR-nummer på bilen, er det ved at være tid. Fra i morgen begynder SKAT at håndhæve ny lov.